Проект!

НАРЕДБА
ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-5 ОТ 2018 Г. ЗА УСЛОВИЯТА И РЕДА ЗА ПРИЕМАНЕ НА СЛУШАТЕЛИ
ВЪВ ВОЕННА АКАДЕМИЯ „ГЕОРГИ СТОЙКОВ РАКОВСКИ“

Обн. ДВ. бр. 14 от 2018 г., доп. бр. 41 от 2018 г., изм. бр. 67 от 2021 г.,изм. бр. 81 от 2021 г.


§ 1. Член 4 се отменя.

§ 2. В чл. 5 се правят следните изменения и допълнения:
1. Точка 3 се изменя така:
„3. към момента на кандидатстването да не са в разпореждане по специален щат на министъра на отбраната с отправено писмено предизвестие за прекратяване на договора за военна служба;“.
2. Създават се точки 9 и 10:
„9. срокът на договора за военна служба да не изтича към момента на кандидатстване или по време на обучението в академията;
10. в последния атестационния формуляр, по Приложение № 1 към чл. 9, ал. 1, т. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да притежават окончателна оценка от старшия атестиращ, за необходимост от допълнително обучение за степен на висше образование по военна специалност.“.

§ 3. В чл. 18, ал. 1 се правят следните изменения и допълнения:
1. Точка 3 се изменя така:
„3. към момента на кандидатстването да не са в разпореждане по специален щат на министъра на отбраната с отправено писмено предизвестие за прекратяване на договора за военна служба;“.
2. Създават се точки 9 и 10:
„9. срокът на договора за военна служба да не изтича към момента на кандидатстване или по време на обучението в академията;
10. определеният потенциал за развитие от старшия атестиращ в последния атестационен формуляр, по Приложение № 1 към чл. 9, ал. 1, т. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да осигурява:
· за офицерите с военно звание „майор“ („капитан III ранг“) – възможност за преназначаване на длъжност от същото или по-високо длъжностно ниво в обхвата на притежаваното военно звание и необходимост от допълнително обучение за степен на висше образование по военна специалност;
· за офицерите с военно звание „капитан“ („капитан-лейтенант“) – възможност за преназначаване на длъжност от същото или по-високо длъжностно ниво и повишаване в следващо военно звание, и необходимост от допълнително обучение за степен на висше образование по военна специалност.“.

§ 4.  В чл. 19, ал. 3 се изменя така:
„(3) В рапорта по ал. 1 се посочва специализацията, която съответства на завършеното обучение от кандидата в модула от Специализирания тактически курс.“.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 5. Наредбата влиза в сила от деня на обнародването и в „Държавен вестник“.

